Hilarija krasts
Hilarija krasts (angļu: Hillary Coast) ir ap 270 km garš Rosa šelfa ledāja rietumu daļas piekrastes apgabals starp Šekltona krastu dienvidaustrumos un Skota krastu ziemeļos. Krastu norobežo Selborna rags pie Bērda glečera dienvidos un Minnas pussala ziemeļos. Krasts 1961. gadā nosaukts par godu jaunzēlandiešu polārpētniekam un alpīnistam Edmundam Hilarijam.